Document ID: /roh_data/filtered/fineweb-2-filterrobots_roh.jsonl.gz/53716

La situaziun da la pandemia ha gì l'effect che gronds furniturs na vegnan betg pli da preparar e trametter lur material per la stagiun d’enviern a temp. Oravant tut il Vietnam ha gì gronds problems da furnir e quai sentan ussa ils affars da sport.
Diversifitgar e collavurar sco soluziuns pussaivlas
Per surmuntar la situaziun han perquai divers affars diversifitgà. Els han numnadamain tschertgà ina collavuraziun cun dapli che mo in furnitur, sco per exempel per stgarpas da passlung.
Plinavant han divers affars er tschertgà ina collavuraziun pli stretga cun medemas u sumegliantas fatschentas da sport en la regiun. Ma finalmain spereschan tut ils affarists e las affaristas che la situaziun sa calma. Cura che quai vegn ad esser il cas, n’è però actualmain anc betg previsibel.